یوفا شامپیونلار لیگینده 1/8 فینال مرحله‌سی‌نین اویون‌لاری کئچیریلیر.
دونن آخشام مرحله‌نین داها ایکی اویونو باش توتوب.
آلمانیانین "بایرن مونیخ" کلوبو دوغما میداندا تورکیه شامپیونو "بشیکتاش"ی قبول ائدیب. ایستانبول تمثیلچی‌سی تاریخی عرضینده ایلک دفعه 1/8 فینالا وثیقه قازانیب. شنول گونشین یئتیرمه‌لری قروپ مرحله‌سینی ایلک سیرادا تاماملاسا دا، کور پوشک تورک‌لرین قارشی‌سینا تورنیرین فاووریت‌لرین‌دن اولان "بایرن مونیخ"ی چیخاریب. مونیخ تمثیلچی‌سی‌نین بوندس لیگادا ایشلری قایداسیندا گئدیر. اؤلکه شامپیوناتینا لیدر اولان یوپ هاینکسین یئتیرمه‌لری ان یاخین ایزلییجی‌سی اولان "بوروسیا"نی (دورتموند) 19 امتیاز قاباقلاییر. "بشیکتاش" ایسه سوپر لیگده 4-جو پیلله‌ده قرارلاشیب. مونیخ-ده  کئچیریلن اویون‌دان اؤنجه "قارتال‌لار"ین شانس‌لاری آشاغی دیرلندیریلسه ده، تورک‌لر چتین سفر موسابیقه سیندن صرفه‌لی نتیجه ایله قاییتماق نیتیندیدی. اما موسابیقه‌ین اولیند‌جه دوماگوی ویدانین قیرمیزی ورقه آلا‌راق میدان‌دان کنارلاشدیریلماسی تورکیه تمثیلچی‌سینی داها دا چتینه سالیب. نتیجه‌ده، مونیخ کلوبو بو اویوندا 5 جاواب‌سیز قوللا قالیب گلیب.
گونون دیگر اویونوندا "چلسی" "بارسلونا"نی قبول ائدیب. تورینیرین ایکی فاووریتی‌نین اویونونو ارکن فینال دا آدلان‌دیرماق اولار. "بارسلونا"نین لا لیگادا ایشلری یاخشی گئدیر. "چلسی" ایسه پرمیر لیگده لیدئر "مانچستر سیتی"دن بیر خیلی گئری دوشوب. نهنگ‌لرین "ایستمفورد بریج"دکی دوئلی ماراقلا گؤزلنیلیردی. "بارسا" لندن سفرین‌دن یاخشی نتیجه ایله قاییتماقلا اوغورلو سریسینی داوام ائتدیرمک ایستییردی. "زادگان‌لار" ایسه دوغما طرفدارلاری اؤنونده کئچیریلن موسابیقه دن صرفه‌لی نتیجه ایله آیریلماق نیتیندیدی. قارشیلاشمادا حسابی میدان صاحب‌لری آچیب‌لار. اما قوناق‌لار بوراخیلان قولون اوزینی چیخماغی و سفردن هئچ-هئچه ایله قاییتماغی باجاریب‌لار.
یوفا شامپیونلار لیگی
1/8 فینالین ایلک اویون‌لاری
20 فوریه
چلسی (اینگیلتره) - بارسلونا (ایسپانیا) 1:1
بایرن مونیخ (آلمانیا) - بشیکتاش (تورکیه) 0:5
